《听环上人琴》
宋代·周孚

幽弦窈眇方秋蝇，和音条鬯俄春莺。断冰哀玉俱入耳，听尽清商听清徵。

浮云敛尽江月明，不意莫耳闻此声。

夷中知白骨已朽，后来如师亦希有。但忧曲古世罕听，那不少徇时人情。

宁甘弦断挂壁角，缠声鹿鸣渠不学。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。